ივანე ჯავახიშვილის სახელობის თბილისის სახელმწიფო უნივერსიტეტის გენდერის კვლევების ინსტიტუტი იწყებს ყოველწლიური სტუდენტური კონფერენციის ორგანიზებას გენდერის კვლევაში. კონფერენციაში მონაწილეობის მისაღებად ვიწვევთ, როგორც თსუ-ს ასევე სხვა უმაღლესი სასწავლებლების სტუდენტებს. პირველი კონფერენცია გაიმართება ამა წლის 30-31 მარტს.

კონფერენციის მიზანია სტუდენტური კვლევის წახალისება და მხარდაჭერა და სტუდენტთა შორისგენდერის კვლევაში აკადემიური დისკუსიის ხელშეწყობა. წლევანდელი კონფერენციის ფარგლებში სტუდენტებს მიეცემათ შესაძლებლობა წარმოადგინოთ თავიანთი ნაშრომები **ქალთა უფლებებისა და მასკულინობის კვლევის** თემებზე.

კონფერენციაზე წარმოდგენილი იქნება ნაშრომები შემდეგ თემებზე:

1. **ქალთა უფლებები**
* გენდერული თანასწორობა და ქალთა მონაწილეობა პოლიტიკურ ცხოვრებაში
* გენდერული თანასწორობა და ქალთა ეკონომიკური უფლებები
* ქალთა სექსუალური და რეპროდუქციული ჯანმრთელობა და უფლებები
* ძალადობა ქალთა და გოგონათა მიმართ
1. **მასკულინობის კვლევა**
* მასკულინობის ჰეგემონური და სხვა ტიპები თანამედროვე ქართულ კონტექსტში
* მასკულინობა და ჰომოფობია
* ცვლილებები და გამოწვევები ფემინობისა და მასკულინობის პრაქტიკაში

**კონფერენციის თარიღი:** 30-31 მარტი , 2015.

**კონფერენციის ადგილი:** თსუ I კორპუსი , 101 ოთახი.

**კონფერენციის სამუშაო ენა:** ქართული

დამატებითი ინფორმაციისთვის გთხოთ ეწვიოთ: https://www.tsu.ge/ge/government/administration/departments/pr/news/H4Kk5pG4Z7Zrwyjih/?p=1.

 ან დაგვიკავშირდეთ შემდეგ მისამართზე: genderinstitute@tsu.ge